CELEX: C2007/269/58
Language: et
Date: 2007-11-10 00:00:00
Title: Kohtuasi C-406/07: 4. septembril 2007 esitatud hagi — Euroopa Ühenduste Komisjon versus Kreeka Vabariik

10.11.2007   
            
            
               ET
            
            
               Euroopa Liidu Teataja
            
            
               C 269/34
            
         4. septembril 2007 esitatud hagi — Euroopa Ühenduste Komisjon versus Kreeka Vabariik
   (Kohtuasi C-406/07)
   (2007/C 269/58)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindaja: D. Triandafillou)
   
      Kostja: Kreeka Vabariik
   Hageja nõuded
   
               —
            
            
               Tuvastada, et kuna Kreeka Vabariik:
               
                           a)
                        
                        
                           kohaldab välisriigi päritolu dividendidele soodsamat maksusüsteemi kui siseriiklikku päritolu dividendidele, siis rikub ta EÜ artiklitest 56 ja 43 ning Euroopa Majanduspiirkonna lepingu artiklitest 40 ja 31 tulenevaid kohustusi;
                        
                     
                           b)
                        
                        
                           on jätnud jõusse tulumaksuseaduse (seadus 2238/1994, viimati muudetud seadusega 3296/2004) sätted, mille kohaselt maksustatakse Kreekas üksikisiku omandis olevaid äriühinguid kõrgemalt kui siseriiklikke äriühinguid, siis rikub ta EÜ artiklist 43 ja Euroopa Majanduspiirkonna lepingu artiklist 31 tulenevaid kohustusi;
                        
                     
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   Komisjon leiab, et liikmesriigid ei saa kohaldada välisriigi päritolu dividendidele kõrgemat maksumäära kui siseriiklikku päritolu dividendidele.
   Kreeka maksuõiguses ettenähtud maksuvabastuse eesmärk on küll vältida osanikele jaotatud äriühingu kasumi topeltmaksustamist, kuid see kehtib vaid siseriiklikku päritolu dividendide suhtes.
   Sellest tulenevalt heidutab Kreeka maksuõigus Kreekas üldise maksukohustusega isikuid investeerimast oma kapitali teises liikmesriigis asuvatesse äriühingutesse.
   Samuti on Kreeka õigusnormidel piirav mõju teises liikmesriigis asuvatele äriühingutele, kuna need takistavad kõnealustel äriühingutel oma kapitali Kreekas suurendada.
   Kuna väljaspool Kreekat saadavat kapitalitulu maksustatakse ebasoodsamalt kui Kreekas asuvate äriühingute väljamakstud dividende, siis on teistes liikmesriikides asuvate äriühingute aktsiad Kreekas asuvatele investoritele vähematraktiivsemad kui Kreekas asuvate äriühingute aktsiad.
   Eelnevast tuleneb, et sellised õigusnormid nagu käesoleval juhul vaatluse all, kujutavad endast kapitali vaba liikumise piirangut, mis on üldreeglina EÜ artikli 56 alusel keelatud.
   Kreekas üldise maksukohustusega isikute osas, kes omavad välismaa aktsiad, mille kaudu nad saavad reaalselt mõjutada äriühingu otsuseid ja tegevust, on samuti tegemist asutamisvabaduse piiranguga, mis on EÜ artikli 43 alusel keelatud.